д а р т
 Когато жалбата е удовлетворена, митниците изпълняват възможно най-бързо своето решение или постановлението на
 независим или съдебен орган, освен в случаите, когато митниците протестират срещу постановлението.
 ---pagebreak--- 02/т. 15 BG Официален вестник на Европейския съюз 139
 ПРИЛОЖЕНИЕ II
 ИНФОРМАЦИЯ
 За целите на член 8, параграф 5, буква a) от Конвенцията, изменена с протокола за изменение, Европейската общност
 информира депозитара на Конвенцията, че Европейската общност е компетентна по всички въпроси, уредени от
 основния текст на Конвенцията и нейното общо приложение, освен по онези въпроси, които не попадат в
 изключителната ѝ компетентност, изрично предвидена или извлечена от текстовете на Договора за създаване на
 Европейската общност с неговите изменения и във вторичното законодателство на Общността.
 ---pagebreak--- 140 BG Официален вестник на Европейския съюз 02/т. 15
 ПРИЛОЖЕНИЕ III
 НОТИФИЦИКАЦИЯ
 За целите на член 11 от ревизираната Конвенция от Киото, Европейската общност нотифицира генералния секретар
 на Съвета за митническо сътрудничество като депозитар по споменатата конвенция, че територията на Общността се
 разглежда като единна територия и включва:
 — територията на Кралство Белгия,
 — територията на Кралство Дания с изключение на Фарьорските острови и Гренландия,
 — територията на Федерална република Германия, с изключение на остров Хелиголанд и територията на Бюсинген
 (Договор от 23 ноември 1964 г. между Федерална република Германия и Конфедерация Швейцария),
 — територията на Кралство Испания, с изключение на Сеута и Мелиля,
 — територията на Република Гърция,
 — територията на Френската република, с изключение на отвъдморските територии и Сен Пиер и Микелон и Майот,
 — територията на Ирландия,
 — територията на Италианската република, с изключение на общините Ливино и Кампионе д’Италия и националните
 води на езерото Лугано, които се намират между брега му и политическата граница на областта между Понте Треза
 и Порто Черезио,
 — територията на Великото херцогство Люксембург,
 — територията на Кралство Нидерландия в Европа,
 — територията на Република Австрия,
 — територията на Португалската република,
 — територията на Република Финландия,
 — територията на Кралство Швеция,
 — територията на Обединено кралство Великобритания и Северна Ирландия, и Нормандските острови, и остров Ман.
 Макар да се намира извън територията на Франция, територията на Княжество Монако, така както е определена в
 Митническата конвенция, подписана в Париж на 18 май 1963 г. (Journal officiel de la République française от
 27 септември 1963 г., стр. 8679), по смисъла на тази конвенция се смята за част от митническата територия на
 Общността.
 Митническата територия на Общността включва териториалните води, вътрешните морски басейни и въздушното
 пространство на държавите-членки и на посочените по-горе територии, с изключение на териториалните води,
 вътрешните морски басейни и въздушното пространство на онези територии, които не са част от митническата
 територия на Общността, така както е посочена по-горе.
 